EkBass/fiwiki-20250220-pages-articles huggingface dataset:
Frostbite Metalfest

Frostbite Metalfest oli kaksipäiväinen metallimusiikkifestivaali, joka järjestettiin Lahdessa 6.–7. helmikuuta 2009. Tapahtuman pääjärjestäjä ja promoottori oli 18-vuotias lahtelainen, jolle festivaali oli ensimmäinen hänen järjestämänsä. Konkurssiin haetun kommandiittiyhtiö Tyranus Music Ky:n vastuullisena yhtiömiehenä hän joutui vastaamaan festivaalista aiheutuneista lähes kahdensadantuhannen euron veloista. == Tapahtumat == Tapahtuman tiedotus oli puutteellista. Festivaalikävijöillä ei ollut tietoa esiintyjien aikatauluista, jotka muuttuivat tapahtuman edetessä, eivätkä muutkaan festivaalista annetut ennakkotiedot pitäneet suurelta osin paikkaansa. Festivaalijärjestelyjen todellisen tilanteen selvittyä ensimmäisenä festivaalipäivänä useat vapaaehtoiset järjestelyissä mukana olleet henkilöt paikkasivat osin jopa omalla kustannuksellaan järjestelyjä niiltä osin kuin tilannetta oli vielä mahdollista yrittää korjata. Tapahtumaan oli ennakkotietojen perusteella palkattu nimekkäitä ulkomaisia metallimusiikkiyhtyeitä, kuten yhdysvaltalainen Lamb of God, ruotsalainen Arch Enemy, brittiläinen Cradle of Filth ja norjalainen Mayhem. Edellämainituista yhtyeistä ainoastaan Lamb of God ja Arch Enemy lopulta esiintyivät tapahtumassa. Cradle of Filth peruutti esiintymisensä viikkoa ennen tapahtumaa ja Mayhem tapahtumaa edeltävänä päivänä järjestäjän jätettyä yhtyeen lentoliput hankkimatta. Paikalle saapuneillakin esiintyjillä on ollut ongelmia esiintymispalkkioidensa saamisessa, eikä esiintyjien majoitusta, ruokailua tai takahuonetiloja ollut järjestetty etukäteen sovitusti. Jälkimmäisen festivaalipäivän toisen pääesiintyjän, norjalaisen Gorgorothin, esiintyminen peruuntui viime hetkillä, koska järjestäjä ei ollut maksanut yhtyeen lentolippuja, ja lippuasioiden selvittyä Oslon lentokenttä oli suljettu lumimyrskyn vuoksi. Yhtyeen kitaristit eivät enää päässeet lentämään Suomeen edes omalla kustannuksellaan kuten muut yhtyeen ja sen henkilökunnan jäsenet olivat tehneet. == Lähteet == ==Aiheesta muualla== * Mikko Räsänen: Nyt puhuu Frostbite-järjestäjä. Voice.fi 24.3.2011. Luokka:Entiset metallimusiikkitapahtumat Suomessa Luokka:Entiset rockfestivaalit Suomessa Luokka:Lahden tapahtumat Luokka:Lahden musiikki
Hopeakuore

Hopeakuore (Argentina sphyraena) on sillikuoreisiin kuuluva kalalaji, jota tavataan pääasiallisesti Atlantin Euroopan puoleisilla rannikoilla ja Välimerellä. Hopeakuore on 20–27 cm:n mittainen. Se elää 100–700 metrin syvyydessä ja kutee kesä- ja lokakuussa. Hopeakuore syö ravinnokseen äyriäisiä, matoja, nilviäisiä ja muita pohjaeläimiä . Kala mainitaan kurkunhajuiseksi. ==Lähteet== *Joseph S. Nelson (2006) Fishes of the World, 4th edition. Wiley. ISBN 0-471-25031-7. (luokittelu) ===Viitteet=== Luokka:Hopeakuorekalat
Dragonball Evolution

Dragon Ball Evolution on japanilaiseen Akira Toriyaman luomaan Dragon Ball -mangasarjaan perustuva yhdysvaltalainen toimintaelokuva vuodelta 2009. Elokuvan ensi-ilta oli 8. huhtikuuta 2009. Elokuvan on ohjannut James Wong ja sen pääosissa ovat Justin Chatwin, Jamie Chung, James Marsters ja Chow Yun- Fat. Tuottajana toimii Stephen Chow. == Tarina == Tarina kertoo nuoresta Son Gokusta, jonka isoisän viimeinen toive on, että Goku etsisi mestari Roshin ja seitsemän lohikäärmekuulaa. Tämä hänen täytyy tehdä voidakseen estää julmaa lordi Piccoloa ottamasta valtaansa koko maailmaa. === Rooleissa === Luokka:Dragon Ball -elokuvat Luokka:Vuoden 2009 yhdysvaltalaiset elokuvat Luokka:James Wongin ohjaamat elokuvat
Sober (Toolin kappale)

Sober on yhdysvaltalaisen rock-yhtyeen Toolin vuoden 1993 debyyttialbumilla Undertowlla julkaistu kappale. Se julkaistiin myös singlenä vuonna 1994 ja siitä on tehty myös musiikkivideo, jossa on otettu paljon vaikutteita Quayn veljeksien stop motion-tekniikasta ja nukkeanimaatiosta. Sober lukeutuu Toolin tunnetuimpiin sen suuren radiosoittonsa ansiosta. Kappale kertoo kitaristi Adam Jonesin mukaan eräästä hänen tuttavastaan, joka ei pystynyt ilmaisemaan itseään artistina ilman päihtymistä.http://toolshed.down.net/articles/text/gsch.mar.94.html Kappaleesta on tehnyt oman versionsa muun muassa Staind. == Kappaleet == ;Yhdysvaltain painos # ;Australian & Saksan painos # # #Intolerance (live) == Lähteet == == Aiheesta muualla == * Discogs Luokka:Toolin kappaleet Luokka:Vuoden 1993 kappaleet
Taitouinti kesäolympialaisissa 1988

Vuoden 1988 kesäolympialaisissa kilpailtiin taitouinnissa toisen kerran olympialiikkeen historiassa. Lajeja oli kaksi, naisten yksin- ja pariuinti. Menestynein taitouintimaa näissä kisoissa oli Kanada, jonka urheilijat voittivat molempien lajien kultamitalit. ==Tulokset== ===Yksinuinti=== Sija Urheilija Pisteet Carolyn Waldo 200.150 Tracie Ruiz 197.630 Mikako Kotani 191.850 ===Pariuinti=== Sija Urheilija Pisteet Michelle Cameron / Carolyn Waldo 197.320 Karen Josephson / Sarah Josephson 192.280 Mikako Kotani / Miyako Tanaka 190.160 ==Mitalitaulukko== Sija Maa Kulta Hopea Pronssi Yhteensä 1\. 2 0 0 2 2\. 0 2 0 2 3\. 0 0 2 2 Luokka:Kesäolympialaiset 1988 1988
Gastroenteriitti

Gastroenteriitti (myös maha-suolitulehdus ja mahan ja ohutsuolen tulehdus) on ruoansulatuskanavan tulehdus, josta seuraa akuutti ripuli. Vaikka tulehdus yleensä johtuu virustartunnasta, myös bakteerit tai niiden toksiinit, loiset tai jonkin ruoan tai lääkkeen haittavaikutukset voivat aiheuttaa tulehduksen. Gastroenteriitin puutteelliseen hoitoon kuolee vuosittain ympäri maailman 5-8 miljoonaa ihmistä. Sen lisäksi se on alle viisivuotiaiden lasten ja vauvojen yleisin kuolinsyy. Ainakin puolet ruokaperäisistä gastroenteriittitapauksista on aiheuttanut norovirus. 20 %, johon kuuluu suurin osa lasten vakavista gasteroenteriittitapauksista, johtuu rotaviruksesta. Näiden lisäksi myös adenovirus ja astrovirus ovat merkittäviä virusperäisiä taudinaiheuttajia. Eri bakteerikannat voivat aiheuttaa gastroenteriittiä, esimerkiksi Salmonella, Shigella, Staphylococcus, Campylobacter jejuni, Clostridium, Escherichia coli ja Yersinia. Tulehdus voi johtua huonosti valmistetusta ruoasta, uudelleenlämmitetyistä liharuoista tai kala-, äyriäis-, maito- tai leipomotuotteista. Jokaisesta organismista tulee vähän erilaisia oireita, mutta jokainen aiheuttaa ripulin. Paksusuolen tulehdus eli koliitti saattaa myös esiintyä. Hengitystieinfektioiden ohella gastroenteriitit ovat kaikkein tavallisin infektiotauti. Ne ovat myös yleisin kuoleman aiheuttaja. Vaarallisin taudeista aliravituille lapsille on rotavirusripuli. ==Komplikaatiot== Vakavin komplikaatio on kuivuminen, jonka yleensä aiheuttaa vaikea ripuli. Joissakin tapauksissa kuivuminen voi osittain johtua väärästä hoidosta, esimerkiksi kun potilas ei saa riittävästi nestettä niin kauan, että ripuli loppuu. Vakava kuivuminen voi johtaa kuolemaan ja vaatii siksi pikaista hoitoa. ==Lähteet== == Aiheesta muualla == *Gastroenteritis . Artikkeli Medpediassa Luokka:Ruoansulatuselinten sairaudet Luokka:Tulehdukset Luokka:Seulonnan keskeiset artikkelit
Damien Hirst

Damien Steven Hirst (s. 7. kesäkuuta 1965 Bristol, Englanti, Yhdistynyt kuningaskunta) on englantilainen taiteilija. Hirst on tunnettu muun muassa Luonnonhistoria-sarjasta, jossa hän esitteli formaldehydiin säilöttyjä eläimiä. Hirst opiskeli Goldsmithsissa Lontoon yliopistossa. Hänen uransa alkuvaiheet olivat pitkälti sidoksissa keräilijä Charles Saatchiin. Hirst luetaan Young British Artists -ryhmään, joka sai nimensä Saatchi Galleryn näyttelyjen mukaan. Hirstin kuuluisimpia töitä on vuoden 1992 The Physical Impossibility of Death in the Mind of Someone Living, joka koostuu formaldehydiliuokseen säilötystä nelimetrisestä tiikerihaista 213 × 518 × 213 cm -kokoisessa vitriinissä. Teosta on ylistetty 1990-luvun brittiläisen taiteen ikoniksi ja BritArtin symboliksi.Why painting is back in the Frame, Telegraph Samaa sarjaa jatkoivat Venetsian biennaalissa esitelty Mother and Child Divided, lehmä ja vasikka halkaistuna omissa säiliöissään, sekä Serpentine Galleryn näyttelyn lammas Away from the Flock. Vuonna 1998 Hirst perusti yhdessä Blurin Alex Jamesin ja näyttelijä Keith Allenin kanssa yhtyeen Fat Les, jonka jalkapalloaiheinen kappale "Vindaloo" vuoden 1998 maailmanmestaruuskilpailuja varten saavutti listasijan kaksi. Vuonna 2007 Hirstin teos Lullaby Spring huutokaupattiin 14,4 miljoonan euron (9,65 milj. puntaa) hintaan, mikä on kallein teoksesta taiteilijan vielä eläessä maksettu hinta. Teos kuuluu sarjaan "lääkekaappeja", joista tässä nimenomaisessa on sisällä 6 136 käsin maalattua pilleriä.Turun Sanomat BBC Hirst on sittemmin pyrkinyt rikkomaan hintaennätyksiä mm. The Golden Calf -veistoksen formaldehydissä säilöttyyn vasikkaan lisätyillä kultaisilla osilla ja For the Love of God -veistoksella, joka on platinasta valettu ihmisen pääkallo, johon on upotettu 8 601 timanttia, painoltaan yhteensä 1 106,18 karaattia. Hirstin Venetsiassa 2017 esillä ollut Treasures from the Wreck of the Unbelievable -näyttelyspektaakkeli saa alankomaalaisen kirjailijan Ilja Leonard Pfeijfferin romaanissa Grand Hotel Europa monisivuinen analyysin, jota Kaj Kalin pitää arviossaan "vaikuttavana".Kaj Kalin, Menestyskirjailija Ilja Leonard Pfeijfferin romaanissa seksikohtaukset haukotuttavat, mutta Euroopan lopahdus tempaa mukaansa. Helsingin Sanomat 2.10.2021. == Lähteet == * Golden calf, bull's heart, a new shark: Hirst's latest works may fetch £65m, Guardian * Hirst hopes to revolutionise art market with 'Golden Calf', Independent ===Viitteet=== == Aiheesta muualla == Luokka:Brittiläiset taiteilijat Luokka:Vuonna 1965 syntyneet Luokka:Elävät henkilöt Luokka:Seulonnan keskeiset artikkelit
Ceres-luokka (risteilijä)

Ceres-luokka oli Britannian Kuninkaallisen laivaston C-luokan keveiden risteilijöiden alaluokka. ==Tilaaminen== Luokkaan kuuluneiden viiden aluksen tilausvahvistukset tehtiin niin, että kaksi lokakuussa 1915 ja loput kolme 1916 alussa. Kaikki alukset tilattiin maalis-huhtikuussa 1916 rakenteellisesti samanlaisina kuin edeltäneet C-luokan alukset, mutta rakentamisen aikana aluksiin tehtiin niin paljon muutoksia, että ne voidaan lukea omaksi alaluokakseen.Gardiner, Robert 1906-1921 s. 61 ==Muutokset edeltäneeseen luokkaan== Luokan alusten tykki No2 sijoitettiin uudelleen sillan eteen siten, että se kykeni ampumaan tykin No1 ylitse, jolloin sen tulialue oli laajempi kuin aikaisemmissa C-luokan aluksissa. Samalla lisättiin välikansi ja siirrettiin siltaa taaksepäin etriä. Sillan siirto oli tehtävä, jotta aluksen sisäosat saatiin toimiviksi. Samoin siltaa piti korottaa tykki No2:n nostamisen aiheuttaman näköesteen vuoksi. Sillan korotuksen aiheuttaman epävakauden poistamiseksi aluksen leveyttä kasvatettiin etriä. Näiden muutosten seurauksena aluksen uppouma kasvoi 4 190 tonniin. ===Aseistus ja voimanlähde === Aseistus oli sama kuin aiemmissa C-luokan aluksissa lukuun ottamatta torpedoputkien lukumäärän kaksinkertaistamista. Samoin pääkoneet pidettiin edeltäneiden C-luokan alusten kaltaisina. ===Panssarointi=== Aluksen panssarointi pidettiin samana lukuun ottamatta tulenjohtotornia, joka poistettiin HMS Coventryltä ja HMS Curacoalta jo rakennusvaiheessa ja muiltakin luokan aluksilta 1918-1919 samoin kuin Caledon-luokan aluksilta. ==Lähteet== * * * === Viitteet ===
Taitouinti kesäolympialaisissa 1984

Vuoden 1984 kesäolympialaisissa esiteltiin yleisölle uusi virallinen olympialaji, taitouinti. Ensimmäisen kerran mukana olleessa lajimuodossa kilpailtiin kahden lajin, naisten yksin- ja pariuinnin, mitaleista. Menestyneimmäksi taitouintimaaksi nousi isäntämaa Yhdysvallat, jonka urheilijat voittivat molempien lajien kultamitalit. ==Tulokset== ===Yksinuinti=== Sija Urheilija Pisteet Tracie Ruiz 198.467 Carolyn Waldo 195.300 Miwako Motoyoshi 187.050 4\. Marijke Engelen 182.632 5\. Gudrun Hanisch 182.017 6\. Caroline Holmyard 182.000 7\. Muriel Hermine 180.534 8\. Karin Singer 178.383 ===Pariuinti=== Sija Urheilijat Pisteet Candy Costie / Tracie Ruiz 195.584 Sharon Hambrook / Kelly Kryczka 194.234 Saeko Kimura / Miwako Motoyoshi 187.992 4\. Caroline Holmyard / Carolyn Wilson 184.050 5\. Edith Boss / Karin Singer 180.109 6\. Catrien Eijken / Marijke Engelen 179.058 7\. Pascale Besson / Muriel Hermine 176.709 8\. Claudia Novelo / Pilar Ramirez 176.409 ==Mitalitaulukko== Sija Maa Kultaa Hopeaa Pronssia Yhteensä 1 2 0 0 2 2 0 2 0 2 3 0 0 2 2 Luokka:Kesäolympialaiset 1984 1984
John Blue

John Blue (19. helmikuuta 1966, Huntington Beach, Kalifornia) on entinen yhdysvaltalainen jääkiekkoilija. Winnipeg Jets varasi Bluen vuonna 1986 10. kierroksella numerolla 197. Blue ei kuitenkaan edustanut Jetsiä urallaan. Blue vietti suuramman osan peliurastaan AHL-liigassa, kuusi kautta. Seurat olivat kaksi kautta Maine Mariners, kolme kautta Providence Bruins ja kausi Rochester Americans. Muita liigoja joissa hän pelasi, olivat USHL, WCHA, IHL, ECHL sekä WPHL. Viimeiset ottelunsa Blue pelasi kaudella 1996-1997 WPHL:n Austin Ice Batsin joukkueessa. NHL:ssa Blue pelasi Boston Bruinsissa ja Buffalo Sabresissa kolmen kauden aikana 46 ottelua. ==Lähteet== * Luokka:Yhdysvaltalaiset jääkiekkomaalivahdit Luokka:Winnipeg Jetsin (1972–1996) varaamat pelaajat Luokka:Vuonna 1966 syntyneet Luokka:Elävät henkilöt
Luhangan vaakuna

Luhangan kunnanvaakuna on saanut aiheensa Luhangan historiasta. Vaakunan mäyrä viittaa turkispyynnin aiempaan merkitykseen alueella. Kolme ristiä symboloivat kunnassa olleita kolmea kirkkoa. Vaakunan on suunnitellut Gustaf von Numers, ja se vahvistettiin käyttöön 1. syyskuuta 1965. Vaakunan selitys on ”vihreässä kentässä kävelevä, hopeinen, kultavaruksinen mäyrä, jonka saatteena kolme kultaista, naulakantaista kaarisakararistiä, kaksi yläpuolella, yksi alapuolella”. == Lähteet == Luokka:Gustaf von Numersin suunnittelemat kunnanvaakunat Vaakuna
Thomas Henry Flewett

Thomas Henry Flewett (29. kesäkuuta 1922 – 12. joulukuuta 2006) oli brittiläinen virologi, koulutukseltaan lääketieteen tohtori. Hän oli myös tieteellisten julkaisujen toimittaja. Hän oli virusdiagnostiikan uranuurtaja ja perusti laboratorion, joka toimi WHO:n referenssilaboratoriona. Luokka:Brittiläiset tieteilijät Luokka:Virologit Luokka:Vuonna 1922 syntyneet Luokka:Vuonna 2006 kuolleet
Guru Josh

Guru Josh (oik. Paul Walden, 6. kesäkuuta 1964 Jersey – 28. joulukuuta 2015 Ibiza) oli yksi brittiläisen 1990-luvun alun acid house -musiikin ikoneista. Hänet tunnetaan parhaiten debyyttisinglestään Infinity vuodelta 1989. Kappaleesta muistetaan todennäköisesti parhaiten sen saksofoniosuus. Single julkaistiin levymerkillä Infinity Records, vuotta myöhemmin se uudelleenjulkaistiin BMG:n merkillä. Kappaleesta tehtiin remix vuonna 2008. Paul Walden syntyi hammaslääkärin pojaksi Jerseyssä. Päätettyään opiskelun hän ryhtyi muusikoksi ja soitti koskettimia jerseyläisellä klubilla nimillä Syndrone ja Animal. ==Diskografia ja listasijoitukset== Infinity saavutti listasijoituksia lähellä kärkeä useilla merkittävillä eurooppalaisilla listoilla, kuten Saksassa ja Isossa-Britanniassa. Vuosi Single ListasijoituksetLähteet: DE AT CH UK UK Saksa Itävalta Sveitsi Ranska Alankomaat Ruotsi Suomi Norja Eurooppa UWC 1990 Infinity (1990s... Time for the Guru) 5 2 5 4 - 3 - - 5 - - 1990 Whose Law (Is It Anyway?) 26 12 18 14 - 30 - - - - - 2008 Infinity 2008 (Guru Josh Project) 3 4 3 2 1 1 8 9 3 1 19 2009 Crying In The Rain (Guru Josh Project) \- - - - - - - - - - - Vuosi Albumi Listasijoitus DE AT CH UK 1990 Infinity 23 15 22 41 ==Lähteet== Luokka:Brittiläiset kosketinsoittajat Luokka:Brittiläiset elektronisen musiikin artistit Luokka:Vuonna 1964 syntyneet Luokka:Vuonna 2015 kuolleet ==Aiheesta muualla== *Paul Waldenin muistokirjoitus Helsingin Sanomissa
Karunan vaakuna

Karunan kunnanvaakuna on saanut aiheensa Karunan vanhasta kirkosta. Vaakunassa on kuvattuna 1680-luvulla rakennetun kirkon kynttilänpitimet. Uuden kirkon valmistuttua kirkko siirrettiin 1912 Seurasaaren ulkomuseoon Helsinkiin. Vaakunan on suunnitellut Gustaf von Numers, ja se vahvistettiin käyttöön 20. toukokuuta 1959. Vaakunan selitys on ”punaisessa kentässä esiin työntyvä, hopeinen käsivarsi pidellen kultaisessa jalassa palavaa hopeakynttilää, liekki kultaa”. Vaakuna muuttui epäviralliseksi kotiseutuvaakunaksi 1969 Karunan liityttyä Sauvon kuntaan Kemiöön liitettyä Santasaaren kylää lukuun ottamatta. == Lähteet == * Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Vaakuna
Gary Bromley

Gary Bert "Bones" Bromley (s. 19. tammikuuta 1950 Edmonton, Alberta) on entinen kanadalainen jääkiekkoilija. Hän pelasi NHL:ssä Buffalo Sabresissa sekä Vancouver Canucksissa. WHA:ssa hän edusti Calgary Cowboysia ja Winnipeg Jetsiä. NHL-urallaan Bromley pelasi 136 ottelua voittaen niistä 54 ja häviten 44. Bromleyn päästettyjen maalien keskiarvo oli 3,43. WHA-urallaan Bromley pelasi 67 ottelua voittaen niistä 31 ja häviten 21. Päästettyjen maalien keskiarvo oli 3,49 ja torjuntaprosentti 88,1. Bramley muistetaan ehkä parhaiten hänen Vancouverissa käyttämästään kypärästä, johon oltiin kuvattu pääkallo. Siitä on tullut hänelle lempinimi "Bones" (luut). ==Lähteet== * == Aiheesta muualla == * Luokka:Kanadalaiset jääkiekkomaalivahdit Luokka:Vuonna 1950 syntyneet Luokka:Elävät henkilöt
Autograph

Autograph on yhdysvaltalainen glam metal -yhtye Los Angelesista, Kaliforniasta. Yhtye on ollut aktiivisena kahteen otteeseen, ensin vuosina 1983–1989 ja myöhemmin vuosina 2002–2005 ja vuodesta 2013 eteenpäin. Autograph on julkaissut yhdeksän albumia. Yhtyeen suurimmaksi hitiksi nousi sen ensimmäisellä, Sign In Please -albumilla julkaistu kappale ”Turn Up the Radio”. Autographin alkuperäiset jäsenet kitaristi Steve Lynch ja basisti Randy Rand liittyivät uudestaan yhteen vuonna 2013. He ottivat ensin yhteyttä alkuperäiseen vokalistiin Steve Plunkettiin. Hän ei kuitenkaan ollut yrityskiireidensä takia valmis palaamaan yhtyeeseen. Hänen tilalleen yhtyeeseen värvättiin Simon Daniels. Autographiin liittyi myös rumpari Marc Wieland. Yhtye solmi vuonna 2017 levytyssopimuksen EMP Label Groupin ja julkaisi sen jälkeen albumin Get Off Your Ass. == Diskografia == ===Studioalbumit=== *Sign In Please – 1984 *That’s the Stuff – 1985 *Loud and Clear – 1987 *Buzz – 2003 *Louder – 2016 *Get Off Your Ass – 2017 *Beyond – 2022 === Kokoelmat === * Missing Pieces – 1997 * More Missing Pieces – 2003 * The Anthology – 2003 === Singlet === * Turn Up the Radio (1984) * Send Her to Me (1985) * Blondes in Black Cars (1986) * That's the Stuff (1986) * Loud and Clear (1987) * Dance All Night (1987) * She Never Looked That Good For Me (1988) * You are Us, We are You (2015) * I Lost My Mind in America (2015) * Every Generation (2015) * Souls on Fire (2020) * This Ain’t The Place I Wanna Be (2022) * To Be Together (2022) * Take Me Higher (2022) == Lähteet == Luokka:Yhdysvaltalaiset glam metal -yhtyeet Luokka:Yhdysvaltalaiset hard rock -yhtyeet
Taitouinti olympialaisissa

Taitouinti on ollut olympialaji Los Angelesin kesäolympialaisista 1984 lähtien. Nykyisin olympialaisten taitouintikilpailut koostuvat kahdesta lajista, naisten pariuinnista ja joukkueohjelmasta. Vuosina 1984–1992 kilpailtiin joukkueohjelman sijasta naisten yksinuinnissa. Perinteisesti vahvimpia taitouintimaita olympialaisissa ovat olleet Yhdysvallat, Kanada ja Japani. Nämä kolme voittivat lajin jokaisen olympiamitalin vuosina 1984–1996. Tämän jälkeen lajin valtikka on siirtynyt Venäjälle, joka on voittanut jokaisen kultamitalin vuoden 2000 kesäolympialaisista eteenpäin. ==Tapahtumat== Taitouinti Naisten kilpailut 84 88 92 96 00 04 08 12 16 20 Joukkueohjelma - - - X X X X X X X Pariuinti X X X - X X X X X X Yksinuinti X X X - - - - - - - == Mitalitaulukko == == Lähteet == *
HD 98800

HD 98800 on nelinkertainen tähti noin 150 valovuoden päässä Maasta. Sen näennäinen kirkkaus 10,27. HD 98800 ei näy paljain silmin. Tähti tunnetaan myös nimellä TV Crateris tai TV Crt. Se sijaitsee nuorten tähtien muodostamassa tähtiassosiaatiossa. Toista tähtiparia HD 98800 Aab ympäröi kaksi pölykiekkoa, joiden välissä on aukko. == Järjestelmän rakenne == HD 98800 koostuu kahdesta lähekkäisestä kaksoistähdestä, joita kutsutaan nimillä HD 98800 A ja HD 98800 B. Tähtiparien väli on noin 50 AU, ja ne kiertävät toisiaan yhteisen painopisteen ympäri. Tähtipareja kutsutaan useimmiten nimellä HD 98800 Aab ja HD 98800 Bab tai joskus HD 98800 A1/2 ja HD 98800 B1/2.http://jumk.de/astronomie/exoplanets/hd-98800.shtml HD 98800:n neljästä tähdestä Aa, Ab ja Ba, Bb ei ole paljonkaan tietoja. Niiden katsotaan kuitenkin muistuttavan paljon nuorta Aurinkoa. Järjestelmän ikä on noin 10 miljoonaa vuotta. A- ja B-tähtiparien väli on 50 AU. Sekä Aab että Bab ovat spektroskooppisia kaksoistähtiä, joiden komponenttien väli on noin 1 AUhttp://arxiv.org/PS_cache/arxiv/pdf/0705/0705.0380v1.pdf HD 98800: A 10-MYR- OLD TRANSITION DISK ,E. Furlan. K5-spektriluokan Aa:n massa on arviolta 1,1 Auringon massaa. B:n tähtien massat ovat 0,93 ja 0,64 Auringon massaa.http://www.iop.org/EJ/abstract/0004-637X/549/1/590Keck Diffraction- limited Imaging of the Young Quadruple Star System HD 98800 B-tähden pspektriluokka on välillä K7-M0http://nicmosis.as.arizona.edu:8000/PUBLICATIONS/HD98800_ASP324.pdf The Planetary Debris System in HD98800 . B-tähden ympärillä on havaintojen mukaan pölykiekko, joka kiertää kumpaakin B-tähteä. == Sisempi ja ulompi pölykiekko == Sisempi ohut pölykiekko ulottuu B-tähtiparinKeck Diffraction-limited Imaging of the Young Quadruple Star System HD 98800 eli Bab-parin painopisteestä 1,5–2 AU:n päähänHD 98800: A 10-Myr-Old Transition Disk. Tämän jälkeen pölykiekoissa on noin 3 AU:n levyinen aukko, ja toinen, paksu kiekko alkaa noin 5,9 AU:n päässä. Kiekoissa on vähän kaasua, joten ne ovat melko pitkälle kehittyneitä. Sisempää kiekkoa pidetään "toisen sukupolven kiekkona", joka on irronnut jo kasautuneista isommista kappaleista. Myös ulompi kiekko koostuu suurista hiukkaista, ja säteilee paljon infrapunaa, koska siellä tapahtuu luultavasti näkymättömän, jo syntyneen, planeetan aiheuttamia törmäyksiä, jotka hajottavat suuria pölyhiukkasia pienemmiksi. Vastaava massa pieniä pölyhiukkasiahan omaa suuremman pinta-alan kuin pieni määrä suuria. Tämän tyyppistä ohuesta sisäosasta ja paksusta ulko-osasta koostuvaa esiplanetaarista kiekkoa pidetään niin sanottuna siirtymävaiheen kiekkona, joka elää vain noin 100 000 vuotta. Syntyneiden planeettojen uskotaan puhdistavan vetovoimallaan sisempää kiekkoa. HD 98800:sta nuorempia ovat nuoret esiplanetaarisen kiekon ympäröimät kaksoistähdet St 34 ja Hen 3-600 A. Vanhempia ovat esim TW Hya. == Lähteet == Luokka:Protoplanetaariset kiekot Luokka:T Tauri -tähdet
Koneeseen kadonnut

Koneeseen kadonnut on Apulannan single. Se on ainoa kaupallinen single, joka julkaistiin Apulannan yhdeksänneltä studioalbumilta Eikä vielä ole edes ilta. Kappaleesta kuvattiin myös musiikkivideo. ==Kappaleet== Kaikki kappaleet sovittanut Apulanta. # # # == Kokoonpano == * Toni Wirtanen – laulu, kitara * Simo "Sipe" Santapukki – rummut * Sami Lehtinen – basso == Aiheesta muualla == * Koneeseen kadonnut discogs.com -sivustolla Luokka:Vuoden 2006 kappaleet Luokka:Apulannan kappaleet
Tyler Hoechlin

Tyler Lee Hoechlin (s. 11. syyskuuta 1987 Corona, Kalifornia, Yhdysvallat) on yhdysvaltalainen näyttelijä. Hänen ensimmäisiä merkittäviä roolejaan oli rooli elokuvassa Matkalla Perditioniin (2002). Hoechlin on näytellyt televisiosarjoissa Seitsemäs taivas ja Teen Wolf. Hän on näytellyt myös C.S.I. Miamissa. == Nuoruus == Hoechlin syntyi Coronassa, Kaliforniassa, Lori ja Don Hoechlinille. Hänellä on kaksi veljeä, Tanner ja Travis, ja sisko, Carrie.Player Bio: Tyler Hoechlin - Arizona State University Official Athletic Site - Arizona State Sun Devils Hoechlin aloitti pelaamaan baseballia noin 7-vuotiaana. == Ura == Hoechlin aloitti lapsinäyttelijänä. Hän näytteli televisiosarjassa Teen Wolf Derek Hale -nimistä ihmissutta 1–4 tuotantokausilla. Hänen näyttelemänsä hahmo palaa sarjaan kuudennessa ja viimeisessä kaudessa, jonka loppuosuus esitettiin Yhdysvalloissa loppuvuonna 2017. === Yksityiselämä === Hoehclin on seurustellut näyttelijä Brittany Snown kanssa marraskuusta 2012 lähtien.Snow & Tyler Hoechlin: Hot Couple Steps Out For ‘Pitch Perfect 2′ PremiereBrittany Snow and Boyfriend Tyler Hoechlin Make Rare Red Carpet Appearance Together at Pitch Perfect 2 Premiere == Palkinnot == * Saturn Award (2003) * Young Artist Award (2003) == Filmografia == Elokuva Vuosi Nimi Rooli 1999 Family Tree Jeff Jo 2001 Train Quest Billy 2002 Road to Perdition Michael Sullivan Jr. 2007 Grizzly Rage Wes Harding 2008 Solstice Nick 2011 Open Gate Kaleb 2011 Hall Pass Gerry 2012 Melvin Smarty Ricky Hershey 2014 Undrafted Dells Televisio Vuosi Nimi Rooli lisäinfo 2003–2007 7th Heaven Martin Brewer Päärooli (62 Jaksoa) 2007 CSI: Miami Shawn Hodges Kausi 6, jakso 6 "Sunblock" 2009 Lincoln Heights (TV sarja) Tad Kausi 4, jaksot 6 & 8 2009 My Boys Owen Scott Kausi 3, Jakso 9 "Spring Training" 2009 Castle Dylan Fulton 2 Kausi, jakso 4 "Fool Me Once..." 2011-2017 Teen Wolf Derek Hale Kausissa 1-4,6 TBA The Sticks Hot Cop Clark Russell kuvataan 2016-2019 Supergirl Clark Kent/Teräsmies 2021 Superman & Lois Kal-El/Clark Kent / Superman Videopelit Vuosi Nimi Rooli Huomautus 2020 Final Fantasy VII Remake Sephiroth Ääninäyttelijä == Ehdokkuudet == * Young Artist Award (2005) * Teen Choice Award (2004,2005) * PFCS Award (2003) * Critics Choice Award (2003) == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1987 syntyneet Luokka:Elävät henkilöt Luokka:Yhdysvaltalaiset lapsinäyttelijät
2V-varaverkko

2V-varaverkko oli Suomen valtakunnallinen, yhteiskunnan poikkeusoloja ja häiriötilanteita varten rakennettu viranomaisten tiedonsiirtoverkko. Verkon lyhenne tuli sanoista Valtakunnallinen Vara-verkko. Verkko rakennettiin vuosina 1993–1996, ja sen tarkoituksena oli turvata viranomaisten ja muun julkishallinnon keskinäinen viestiliikenne poikkeusoloissa ja erilaisissa kriisitilanteissa, joissa normaalit tietoverkot eivät ole käytettävissä. 2V-varaverkon kehittämisestä ja toiminnan ylläpidosta vastasivat Liikenne- ja viestintäministeriön asettama ohjausryhmä ja tekninen ryhmä. Verkkoa hallinnoi Suomen Erillisverkot Oy ja sen ylläpitoa rahoitti Huoltovarmuuskeskus. Verkko purettiin lokakuun 2012 loppuun mennessä.https://www.ksml.fi/paikalliset/2672048 Verkon korvasi langaton VIRVE-viranomaisverkko ja KRIVAT- palvelu.https://www.hs.fi/kotimaa/art-2000002564932.html Verkon nimitys käyttäjien keskuudessa oli Kuuma linja.https://www.tivi.fi/uutiset/ksml- valtio-purkaa-salaisen-puhelinverkon/f7070c6e-f883-3287-bc0a-29c4fa4b81d4 == Lähteet == ==Aiheesta muualla== *Liikenne- ja viestintäministeriö, Valtakunnallisen 2V-varaverkon ohjausryhmä ja tekninen ryhmä *Valtio varautuu tietoverkkohyökkäyksiin uudistamalla järjestelmiään - HS.fi 5.8.2008 *Suomen erillisverkot Oy. *Huoltovarmuuskeskuksen toimintakertomus 2000. (pdf) Luokka:Dataliikenne Luokka:Väestönsuojelu
Svätý Jur

Svätý Jur on pikkukaupunki Slovakiassa, Bratislavan pohjoispuolella. Siellä oli noin 5 720 asukasta vuoden 2019 arvioiden mukaan. Kaupungin nimi tarkoittaa pyhää Yrjänää, minkä takia se joutui kommunistihallinnon aikana vaihtamaan nimeksensä Jur pri Bratislave. Ensimmäinen maininta kirjallisissa lähteissä Svätý Jurista on vuonna 1209, ja vuonna 1299 se sai kaupunkioikeudet. Kaupungin merkittävin nähtävyys on 1200-luvulla rakennettu Pyhälle Yrjölle omistettu kirkko. Siihen on lisätty yksityiskohtia vuosisatojen varrella. Kaupungissa on ollut Biely Kameňin linna (Valkea linna), mutta se on ottomaanien jäljiltä raunioina. Slovakian ensimmäinen rautatie kulki Bratislavasta 14 kilometrin päähän Svätý Juriin. == Lähteet == == Aiheesta muualla == *Kaupungin kotisivut Luokka:Slovakian kaupungit Luokka:Bratislavan alue
7,62×51 mm NATO

7,62×51 mm NATO on Winchesterin sotilaskäyttöön kehittämä kiväärin patruuna. Sen nimelliskaliiperi on 7,62 mm ja hylsyn pituus 51 mm. Patruuna kehitettiin 1940–1950-lukujen taitteessa uudeksi Naton jalkaväen standardipatruunaksi, mistä johtuu myös sen yhteydessä käytettävä lyhenne. Patruuna otettiin palveluskäyttöön Yhdysvalloissa vuonna 1957 M14-automaattikiväärissä ja M60-konekiväärissä. Euroopassa menestynein 7,62×51 mm patruunaa käyttävä kivääri oli Fabrique Nationale de Herstal -tehtaan FN FAL. Kun Suomessa pohdittiin 1950-luvulla uuden jalkaväkiaseistuksen hankintaa, valinta tehtiin länsimaisen Nato-kaliiperin ja neuvostoliittolaisen lyhyemmän patruunan välillä. Todettiin, että ampumaetäisyydet peitteisessä suomalaisessa maastossa jäisivät väistämättä lyhyiksi, minkä seurauksena pidemmästä patruunasta ei olisi hyötyä. 7,62×51 mm:n patruunan aiheuttama rekyyli on voimakas hankaloittaen ampumista sarjatulella. Neuvostoliittolainen AK-47-rynnäkkökivääri oli todettu testeissä äärimmäisen toimintavarmaksi ja se valittiin suomalaisen rynnäkkökiväärin esikuvaksi. Tämä johti Suomen 7,62×39 mm:n patruunan käyttäjäksi. Lähinnä 7,62×51 mm:n patruunan kielteisistä ominaisuuksista johtuen sille kehitettiin seuraajaksi 5,56×45 mm NATO -patruuna, joka on noin puolet kevyempi. Tämä vähentää huomattavasti sekä huollon että yksittäisen taistelijan rasitusta. 7,62×51 mm NATO on lähes identtinen kuin kaupallinen .308 Winchester (.308win) patruuna, joka kehitettiin Winchesterin toimesta samoihin aikoihin, mutta eroaa rakenteellisesti hieman mm. panoksen kaulan pituuden, seinämien paksuuden sekä käytettyjen paineiden puolesta . NATO-panos on kaulaltaan pidempi sekä sen seinämät ovat paksummat. Eroja selittää mm. se, että 7,62×51 mm NATO suunniteltiin toimimaan samalla niin pulttilukkoisissa kivääreissä, kuin täysin automaattisissa konekivääreissä, huomattavan vaativissa olosuhteissa. Yleistyksenä voidaan sanoa, että lähes kaikissa .308win kaliiberin aseissa voidaan käyttää 7,62×51 mm NATO panoksia, mutta toisinpäin käytettynä panos saattaa aiheuttaa vaaratilanteen, koska .308win patruunoissa käytetään hieman suurempia maksimipaineita (n. 8000PSI ), eikä panos välttämättä sovi panospesään täydellisesti, joka voi johtaa, harvinaisessa tapauksessa, ohuempiseinäisen panoksen halkeamiseen. ==Lähteet== == Aiheesta muualla == Luokka:Patruunat
HD 49674

HD 49674 on G-spektriluokan pääsarjan tähti Ajomiehen tähdistössä 133 valovuoden päässä Maasta. Sillä on yksi eksoplaneetta, joka löydettiin vuonna 2002. Luokka:Pääsarjan tähdet
Latvian salibandymaajoukkue

Latvian salibandymaajoukkue edustaa Latviaa kansainvälisissä salibandyturnauksissa. Se on sijoittunut maailmanmestaruuskilpailuissa parhaimmillaan neljä kertaa viidenneksi. Latvia on salibandyn maailmanrankingissa sijalla 7. == Sijoitukset ja ennätykset == === Sijoitukset === Vuosi Sija Tiedot Muutos 2006 5 5 A-Divisioona +1 2004 6 6 A-Divisioona +1 2002 7 7 A-Divisioona 0 2000 7 7 A-Divisioona +2 1998 0 Ei pelannut 0 1996 9 9 A-Divisioona UUSI === Kaikkien aikojen maailmanmestaruuskilpailujen tilastot === Vuosi O V T H TM PM +/- 1996 6 2 0 4 15 51 -36 1998 0 0 0 0 0 0 0 2000 4 1 0 3 10 19 -9 2002 4 1 0 3 11 32 -21 2004 5 1 0 4 19 31 -12 2006 5 3 0 2 26 31 -5 Yhteensä 24 8 0 16 81 164 -83 == Lähteet == == Aiheesta muualla == *Joukkueen kotisivut Luokka:Salibandymaajoukkueet Maajoukkue
Parasitologia

Parasitologia eli loisoppi tai loistutkimus on biologian tieteenhaara, jossa tutkitaan loisten eli parasiittien ja isäntäorganismien suhteita sekä näiden evolutiivista historiaa. Loiset ovat erittäin suuri eliöryhmä, ja loisia on yksisoluisista organismeista kohtalaisen suuriin kaloihin (esimerkiksi candirú). Loiset ovat pääasiassa toisista elossa olevista eliöistä verta imeviä tai niiden lihaa syöviä organismeja. Loiset voivat elää joko isäntäorganismin sisällä tai ulkopuolella, kiinni organismissa tai irti siitä. == Haarat == Parasitologia jaetaan usein osa-alueisiin, tarkempiin tieteenhaaroihin, esimerkiksi: * Lääkinnällinen parasitologia tutkii ihmisiin suoraan vaikuttavia loisia. * Eläinparasitologia tutkii loisia, jotka aiheuttavat taloudellisia tappioita esimerkiksi karja- ja kalataloudessa sekä kotieläimissä. Tutkimuskohteena on esimerkiksi Gyrodactylus salaris, loheen erikoistunut loinen, joka voi tappaa kokonaisia kalapopulaatioita. * Kasviparasitologia == Aiheesta muualla == * Scandinavian-Baltic Society for Parasitology *
Mertensia ovum

Mertensia ovum on arktisten vesien kampamaneettilaji. == Ulkonäkö ja koko == Mertensia ovum kasvaa enintään 15 cm pitkäksi, joidenkin lähteiden mukaan alle kuusisenttiseksi.Mertensia ovum Sea Life Base. Se on läpikuultava, kamparivit hohtavat vaaleanpunaisina. Lonkerot ovat 10–20 kertaa vartalo-osan pituiset. Mertensia ovum Arctic ocean diversity. == Levinneisyys == Mertensia ovum -kampamaneetteja tavataan kaikkialla arktisilla merialueilla 50 metrin syvyyteen asti. Itämerestä lajia ei ole perinteisesti tunnettu, mutta vuonna 2008 DNA-perusteinen tunnistusmenetelmä osoitti sen esiintyvän täällä yleisenä. "Fel" kammanet i Östersjön? forskning.se == Ravinto ja elintavat == Mertensia ovum syö eläinplanktonia, jota se pyytää pitkillä tahmeilla pyyntilonkeroillaan ja myös kalanpoikasia sekä mätiähttp://www.luontoportti.com/suomi/fi/itameri/arktinen-maneetti. == Lähteet == == Aiheesta muualla == *LuontoPortti: Arktinen maneetti (Mertensia ovum) *ITIS: Mertensia ovum Luokka:Kampamaneetit
Painin Euroopan-mestaruuskilpailut 1976

Vuoden 1976 painin Euroopan-mestaruuskilpailut järjestettiin Leningradissa, Neuvostoliitossa 16.–21. huhtikuuta 1976. Kisoissa kilpailtiin sekä kreikkalais-roomalaisessa painissa että vapaapainissa. Eniten mitaleita rohmusi isäntämaa Neuvostoliitto. == Kreikkalais-roomalainen paini == === Mitalistit === Sarja Kultaa Hopeaa Pronssia 48 kg Aleksei Šumakov Constantin Alexandru Ferenc Seres 52 kg Petăr Kirov Vladimir Šatunov Charálampos Cholídis 57 kg Farhat Mustafin Mihai Boţilă Josef Krysta 62 kg Kazimierz Lipień Ion Păun Suren Nalbandian 68 kg Lars-Erik Skiöld Stefan Rusu Šamil Tšisamutdinov 74 kg Janko Shopov Josif Berišvili Petros Galaktopoulos 82 kg Csaba Hegedűs Vladimir Tšeboksarov Ivan Kolev 90 kg Frank Andersson Stojan Nikolov Ivanov Fred Theobald 100 kg Nikolai Balbošin József Farkas Tore Hem yli 100 kg Aleksandăr Tomov Alexander Koltšinski József Nagy === Mitalitaulukko === 1 3 4 2 9 2 3 1 1 5 3 2 0 0 2 4 1 1 2 4 5 1 0 0 1 6 Romania 0 4 0 4 7 0 0 2 2 8 Länsi-Saksa 0 0 1 1 0 0 1 1 0 0 1 1 == Vapaapaini == === Mitalistit === Sarja Kultaa Hopeaa Pronssia 48 kg Anatoli Beloglazov Mihály Gyulai Jürgen Möbius 52 kg Henrik Gal Arsen Allatšverdijev Hartmut Reich 57 kg Vladimir Jumin Lászlá Klinga Hans-Dieter Brüchert 62 kg Sergei Timofejev Petre Coman Ivan Jankov 68 kg Aleksandr Matvejev Ismail Juseinov Eberhard Probst 74 kg Dan Karabín Marin Pârcălabu Fred Hempel 82 kg Adolf Seger Ismail Abilov Viktor Novošilov 90 kg Levan Tediašvili Peter Neumair Stelică Morcov 100 kg Ivan Jarygin Dimo Kostov Mehmet Güclü yli 100 kg Ladislau Simon Roland Gehrke Boris Bigajev === Mitalitaulukko === 1 6 1 2 9 2 Romania 1 2 1 4 3 1 2 0 3 4 Länsi-Saksa 1 1 0 2 5 1 0 0 1 6 0 3 1 4 7 0 1 5 6 8 0 0 1 1 == Lähteet == *FILA:n tietokanta 1976 Luokka:Vuoden 1976 urheilu Euroopan-mestaruuskilpailut 1976 Luokka:Pietarin urheilu
Hehkurasbora

Hehkurasbora (Boraras brigittae) on särkikalojen heimoon kuuluva kalalaji, jota tavataan myös akvaariokalana. Hehkurasbora kasvaa noin 2.5 cm pitkäksi. Se on pohjaväriltään oranssinpunainen, ja siinä on kyljessä musta vaakasuuntainen juova. Koiraan evät ovat punaiset, mustareunaiset, naaraan evät oranssinsävyiset. Kala on nuorena vaisumman värinen, mutta värit kirkastuvat noin yhden vuoden iässä.Boraras Brigittae is a stunning little fish Fishchannel Hehkurasbora on kotoisin Aasiasta: Borneon eteläosista ja Indonesiasta. Hehkurasbora on ehdottomasti parvikala ja tarvitsee suuren parven ympärilleen (ainakin 10–20 yksilöä). Hehkurasboran ravintoa ovat akvaariossa pakastetut ja kuivatut hyönteisten toukat, vesikirput ja eläinplankton.Akvaariokeskus == Lähteet == == Aiheesta muualla == *Seriously Fish Myös kuvia ja hoito-ohjeita Luokka:Akvaariokalat Luokka:Seeprakalat
Riot (yhdysvaltalainen yhtye)

Riot on yhdysvaltalainen heavy metal -yhtye, jonka perusti kitaristi Mark Reale vuonna 1975. ==Kokoonpano== ===Nykyinen=== *Mike Flyntz – kitara *Don Van Stavern – basso ===Entisiä jäseniä=== *Mike DiMeo – laulu *Rhett Forrester – laulu *Guy Speranza – laulu *Tony Moore – laulu *Rick Ventura – kitara *L.A. Kouvaris – kitara *Mark Reale – kitara (k. 25.1.2012) *Don Van Stavern – basso *Kip Leming – basso *Jimmy Iommi – basso *Sandy Slavin – rummut *Peter Bitelli – rummut *Bobby Jarzombek – rummut == Diskografia == === Studioalbumit === *Rock City (1977) *Narita (1979) *Fire Down Under (1981) *Restless Breed (1982) *Born In America (1984) *Thundersteel (1988) *The Privilege of Power (1990) *Nightbreaker (1994) *Brethren of the Long House (1996) *Inishmore (1998) *Sons of Society (1999) *Through the Storm (2002) *Army of One (2006) *Immortal Soul (2011) *Unleash the Fire (2014) *Armor of Light (2018) === Livealbumit === *Riot Live (EP, 1982) *Live in London (1983) *Live in Japan (1992) *Shine On (1998) ==Lähteet== == Aiheesta muualla == *Virallinen sivusto *Encyclopedia Metallum - Riot Luokka:Yhdysvaltalaiset power metal -yhtyeet Luokka:Speed metal -yhtyeet Luokka:1970-luvun yhtyeet ja sooloartistit‎ Luokka:1980-luvun yhtyeet ja sooloartistit‎
Kiskon vaakuna

Kiskon kunnanvaakuna oli Kiskon kunnan virallinen tunnus, ja se oli saanut aiheensa kunnan historiasta. Vaakunan vuorihakut viittaavat alueen vanhaan kaivostoimintaan ja apilakoro maatalouteen. Vaakunan on suunnitellut Ahti Hammar, ja se vahvistettiin käyttöön 5. elokuuta 1952. Vaakunan selitys on ”vihreässä kentässä kaksi vuorihakkua ristikkäin, niiden alapuolella apilakoroinen tyviö; kaikki hopeaa”. Vaakuna muuttui epäviralliseksi kotiseutuvaakunaksi 2009 Kiskon liityttyä Salon kaupunkiin, ja sen käyttöä hallinnoi kulttuuri- ja kotiseutuyhdistys Kisko-Seura ry. == Lähteet == * Luokka:Suomen entisten kuntien vaakunat Vaakuna
Sign In Please

Sign In Please on yhdysvaltalaisen glam metal -yhtye Autographin ensimmäinen studioalbumi vuodelta 1984. Se sisältää yhtyeen ainoan suurhitin, kappaleen ”Turn Up the Radio”. Levy on Autographin myydyin ja ainoa, joka on ylittänyt RIAA:n platinarajan. Sign In Pleasen kappaleista ”Turn Up the Radio” sisältyy GTA Vice City -videopelin soundtrackiin ja ”All I’m Gonna Take” pelin jatko- osan GTA Vice City Storiesin soundtrackiin. == Kappaleet == # # # # # # # # # # # (Remix 2009 Rock Candy remaster bonus track) == Kokoonpano == * Steve Plunkett – laulu, komppikitara * Steve Lynch – soolokitara * Randy Rand – bassokitara, taustalaulu * Steven Isham – kosketinsoittimet, taustalaulu * Keni Richards – rummut == Aiheesta muualla == * Sign In Please discogs.com- sivustolla Luokka:Vuoden 1984 esikoisalbumit Luokka:Autographin albumit
Carolyn Waldo

Carolyn Jane Waldo O.C. (s. 11. joulukuuta 1964 Montréal, Québec) on kanadalainen taitouimari ja kaksinkertainen olympiavoittaja. Waldo voitti yksinuinnin olympiakultaa Soulin kesäolympialaisissa 1988, samoin pariuinnin, jossa hänen parinaan ui Michelle Cameron. Waldo oli aikaisemmin saavuttanut hopeaa yksinuinnista vuoden 1984 kesäolympialaisista. Waldo lopetti urheilu- uransa vuonna 1988 ja työskenteli sen jälkeen ottawalaisen CJOH-kanavan urheilutoimituksessa. Hänet on palkittu Order of Canadan kunniamerkillä, joka on korkein kanadalaiselle myönnettävä kunniamerkki. ==Lähteet== * Luokka:Kanadalaiset taitouimarit Luokka:Kanadalaiset olympiavoittajat Luokka:Officer of the Order of Canada Luokka:Vuonna 1964 syntyneet Luokka:Elävät henkilöt
Ruth Bishop

Ruth Frances Bishop (12. toukokuuta 1933 Dandenong, Victoria, Australia – 15. toukokuuta 2022) oli australialainen virologi, joka löysi rotaviruksen. Hän tutki vuonna 1973 Australiassa Melbournessa Royal Children’s Hospitalissa soluja lapselta, joka sairasti gastroenteriittiä. Elektronimikroskoopin avulla hän havaitsi viruksia, jotka hän nimitti duoviruksiksi, koska ne nähtiin pohjukaissuolessa (duodenum) ja niissä oli kaksinkertainen kapsidi. Nimitystä rotavirus esitti myöhemmin irlantilainen Thomas Henry Flewett. Rotavirukset aiheuttavat ripulia ja oksetusta pienillä lapsilla, ja ne ovat merkittävä kehittyvien maiden lasten kuolinsyy. ==Lähteet== Luokka:Australialaiset tieteilijät Luokka:Virologit Luokka:Vuonna 1933 syntyneet Luokka:Vuonna 2022 kuolleet
Devínska Kobyla

Devínska Kobyla on 514 metrin korkuinen vuori Slovakiassa. Se on Pikku- Karpaattien vuoriston ja Bratislavan kaupungin korkein kohta. Devínska Kobyla sijaitsee Devínska Nová Vesin, Devínin ja Dúbravkan alueiden rajalla. Vuori on ollut luonnonpuistona vuodesta 1965. Devínska Kobylan alueelta on löydetty 234 sieni-, 110 jäkälä-, 100, sammal- ja 1 100 kasvilajia. Lounaisrinteellä on jäännöksiä vanhoista tammimetsistä. Luonnonpuistossa sijaitsee neljän kilometrin mittainen opastettu luonnonpolku. Alueella on paleontologisesti yksi Slovakian mielenkiintoisimmista paikoista. Sandbergiksi kutsutusta paikasta on löytynyt fossiileja 14–16 miljoonaa vuotta vanhoista merieläimistä. == Lähteet == == Aiheesta muualla == Luokka:Slovakian vuoret Luokka:Bratislavan luonto
Loud and Clear

Loud and Clear on yhdysvaltalaisen glam metal -yhtye Autographin kolmas studioalbumi vuodelta 1987. Levyn nimikappaleesta "Loud and Clear" tehtiin musiikkivideo, jossa vierailivat Ozzy Osbourne ja Vince Neil. == Kappaleet == # # # # # # # # # # == Kokoonpano == * Steve Plunkett - laulu, komppikitara * Steve Lynch - kitara, taustalaulu * Randy Rand - bassokitara, taustalaulu * Steven Isham - kosketinsoittimet, taustalaulu * Keni Richards - rummut Luokka:Vuoden 1987 albumit Luokka:Autographin albumit
Medhi Lacen

Medhi Lacen (, s. 15. toukokuuta 1984 Pariisi, Ranska) on algerialainen jalkapalloilija. Hän oli pelipaikaltaan puolustava keskikenttäpelaaja. Hän edusti vuonna 2019 päättyneellä pelaajaurallaan Espanjan pääsarjassa Alavésia, Racing Santanderia, Getafea ja Málagaa. == Seurajoukkueura == Lacen aloitti uransa ranskalaisjoukkue Stade Lavalloisista. Sieltä hän siirtyi vuonna 2004 toiseen ranskalaisjoukkueeseen ASOA Valenceen. Vuonna 2005 Lacen siirtyi Espanjan pääsarjassa pelanneeseen Deportivo Alavésiin. Hän teki pääsarjadebyyttinsä 15. lokakuuta 2005 kotiottelussa Villarrealia vastaan. Kauden jälkeen Alavés putosi pääsarjasta, kun se oli jäänyt sarjassa kolmanneksi viimeiseksi. Kaksi seuraavaa kautta Lacen kuului baskiseuran luottopelaajiin ja pelasi lähes kaikki ottelut. Lacen siirtyi 15. elokuuta 2008 kolmivuotisella sopimuksella Racing Santanderiin. Hän pääsi myös nopeasti Racingin avauskokoonpanoon, keskikentän pohjalle. Lacen teki helmikuussa 2011 esisopimuksen Getafen kanssa, kun hänen sopimuksensa Racing Santanderin kanssa oli päättymässä kesäkuussa 2011. Hän allekirjoitti Getafen kanssa neljän vuoden sopimuksen. Virallinen sopimus astui voimaan 25. toukokuuta 2011.Lacen, J'ai signé pour 4 ans à Getafe DZfoot 25.5.2011 Viitattu 26.5.2011 == Maajoukkueura == Ranskalaissyntyinen Lacen ei päättänyt heti, kumpaa maata hän halusi edustaa, Ranskaa vai Algeriaa. Lacen ilmoitti 26. heinäkuuta 2009 tehneensä päätöksen, että hän olisi Algerian maajoukkueen käytettävissä.Lacen choisit l’Algérie Le Buteur 26.7.2009. Viitattu 4.9.2009 Ensimmäisen maajoukkuekutsun Lacen sai päätöksensä jälkeen helmikuussa 2010, kun Algerian maajoukkueen päävalmentaja Rabah Saadane julkisti kokoonpanon 3. maaliskuuta 2010 pelattavaan harjoitusotteluun Serbiaa vastaan.Algeria Coach Names Squad For Serbia Encounter 15.2.2010 Goal.com Viitattu 20.2.2010 Lacen pääsi ottelun avaukseen mutta joutui tulemaan ottelun loppuhetkillä vaihtoon lievän loukkaantumisen vuoksi. Seuraavat maaottelunsa hän pelasi saman vuoden touko- kesäkuussa harjoitusotteluissa Irlantia ja Yhdistyneitä arabiemiirikuntia vastaan. Lacen pelasi ensimmäiset arvokisansa vuoden 2010 MM-kilpailuissa, joissa Algeria jäi alkulohkoon. Hän pelasi Algerian kaikki kolme ottelua alusta loppuun. Hänet valittiin Algerian kapteeniksi vuoden 2013 Afrikan- mestaruuskilpailuihin, joissa joukkue jäi alkulohkoon. MM-kilpailuissa 2014 Lacen tuli vaihdosta kentälle kahdessa ensimmäisessä ottelussa Belgiaa ja Etelä-Koreaa vastaan. Hän pelasi avauskokoonpanossa Saksaa vastaan neljännesvälieräottelussa, jonka Algeria hävisi jatkoajan jälkeen maalein 1–2. Afrikan-mestaruuskilpailuissa 2015 Lacen pelasi kolme alkulohko-ottelua, joista kaksi ensimmäistä avauskokoonpanossa. Tappiollisessa puolivälieräottelussa hän ei päässyt kentälle. Lacen pelasi kaikkiaan 44 maaottelua vuosina 2010–2015. == Lähteet == == Aiheesta muualla == *Profiili Racing Santaderin sivustolla *Worldfootball Luokka:Ranskalaiset jalkapalloilijat Luokka:Algerialaiset jalkapalloilijat Luokka:Ranskanalgerialaiset Luokka:Vuonna 1984 syntyneet Luokka:Elävät henkilöt
Kapsidi

Kapsidi on viruksen proteiinikuori, joka on genomin ympärillä sen suojana. Kapsidi muodostuu nukleiinihapon ympärille toistuvista, säännöllisesti järjestäytyneistä proteiinimolekyyleistä eli kapsomeereista. Se voi olla sauvamainen tai pyöreä. Genomi ja sitä ympäröivä proteiinikuori muodostavat yhdessä nukleokapsidin, jota voi eräillä viruksilla ympäröidä vielä vaippa, joka muodostuu lipidikalvosta ja siihen uponneista proteiineista. ==Lähteet== *Viruksen rakenne Luokka:Mikrobiologia
Samo

Samo (k. 658) oli frankkikauppias, joka oli todennäköisesti kotoisin nykyisestä Sensin kaupungista. Hän perusti ensimmäisen slaavien valtakunnan. Valtakunta syntyi vuonna 623, kun slaavit ryhtyivät ajamaan avaareja ulos Slovakiasta. Valtakunta saavutti itsenäisyytensä, kun se kukisti frankkikuningas Dagobert I:n armeijan 631. Samon valtakunta käsitti parhaimmillaan nykyisen Määrin, Slovakian, Ala-Itävallan ja todennäköisesti Böömin ja Elbe-joen varrella sijainneen Sorbian sekä väliaikaisesti Kärntenin. Samon kuoleman jälkeen 658 tai 659 valtakunnan kohtalo on epäselvä. Todennäköisesti valtakunta hajosi ja avaarit valtasivat alueen uudelleen. == Lähteet == Luokka:Slovakian historia Luokka:Tšekin historia
Grandia

Grandia on japanilaisen Game Arts -pelitalon luoma roolipeli. Alkujaan huonosti menestyneellä Sega Saturnilla debytoinut peli ilmestyi myöhemmin myös PlayStationilla. Peli on saanut kiitosta muun muassa erikoisesta taistelusysteemistään, hahmoistaan sekä musiikista, jonka Noriyuki Iwadare sävelsi. Grandia ilmestyi Euroopassa maaliskuussa 2001, kun taas Grandia II Dreamcast -versio ilmestyi kuukautta aiemmin, helmikuussa 2001. Näin ollen, ensimmäinen osa ilmestyi toisen jälkeen. Samankaltaista ilmestymisjärjestystä on nähty mm. Final Fantasy -sarjan suhteen Euroopassa. Pelin kehitys aloitettiin jo Sega Mega-CD:llä, mutta siirrettiin Sega Saturn -alustalle, ilmeisesti Mega-CD:n heikosta menekistä ja 16-bittisen ajanjakson loppumisesta. == Pelin maailma == Grandia sijoittuu nimeämättömään maailmaan, joka on jaettu "vanhaan" maailmaan (Messina) ja "uuteen" maailmaan (Elencia). Maailmassa on myös vielä tutkimattomia seutuja. Vanha maailma ja sen kaupungit ovat kuin teollisen vallankumouksen ajoilta, kun taas Uusi maailma on teknisesti kehittynyt. == Hahmot ja tarina == Peli kertoo Justinista, hyväntuulisesta punatukkaisesta pojasta, sekä lukuisista muista hahmoista, jotka liittyvät Justinin seikkailuihin. Peliä, etenkin sen juonta, on verrattu usein Hayao Miyazakin elokuvaan Laputa: linna taivaalla. == Taistelu == Peli ilmestyi alkujaan samoihin aikoihin kun Squaresoftin maineikas Final Fantasy VII. Siihen verrattuna taistelu oli huomattavan erilainen. Taistelu on toki vuoropohjaista, mutta sisältää enemmän strategisia elementtejä, mahdollisuuden keskeyttää vihollisen hyökkäykset, hahmot voi jopa asettaa tietokoneen ohjattavaksi. Hahmot ja viholliset kulkevat aikajanaa pitkin, kun taas Final Fantasy tukeutui ATB (Active Time Battle) -mittariin. == Versiot == Sega Saturnin versio Grandiasta ei koskaan ilmestynyt länsimaissa, johtuen Segan tiukasta politiikasta roolipelejä kohtaan. Näin ollen, PlayStation-versio oli ensimmäinen Grandia länsimaissa. Pelistä ilmestyi Japanissa Saturnille ns. jatko-osa, Grandia Digital Museum. Kuten alkuperäinen, tämäkään ei länsimaissa ilmestynyt. == Aiheesta muualla == * Luokka:PlayStation-pelit Luokka:Sega Saturn -pelit Luokka:Vuoden 1997 videopelit
Perniön vaakuna

Perniön kunnanvaakuna on saanut aiheensa kunnan nimestä ja elinkeinosta. Auranterä kuvastaa vanhoja viljelysmaita. Lehmuksen lehdet viittaavat vanhaan suomalaiseen sanaan ”pärnä”, joka tarkoittanee lehmusta. Kunnan nimen uskotaan juontavan juurensa tästä sanasta. Vaakunan on suunnitellut Ahti Hammar, ja se vahvistettiin käyttöön 22. lokakuuta 1957. Vaakunan selitys on ”punaisessa kentässä kaateinen auranterä, josta kasvaa viisi lehmuksen lehteä; kaikki kultaa”. Vaakuna muuttui kotiseutuvaakunaksi 2009 Perniön liityttyä Salon kaupunkiin. Perniön kunnanvaltuuston 8. syyskuuta 2008 tekemällä päätöksellä ainoastaan Perniön kotiseutuyhdistys ry:llä on vaakunan käyttöoikeus. == Lähteet == * Luokka:Suomen entisten kuntien vaakunat Luokka:Perniö